kardosdrur/scandi-wiki huggingface dataset:
Sydfinlands len

Sydfinlands len (finsk: Etelä-Suomen lääni, svensk: Södra Finlands län) var et finsk len, som blev dannet ved lensreformen i 1997 ved sammenlægning af de tidligere Häme len, Kymi len og Uudenmaa len. Lensbestyrelsen var placeret i byen Tavastehus.

 Areal: 34.378 km².
 Indbyggere: 2.095.416 (2002)

Lenet omfatter følgende landskaber (svenske navne i parentes):
 Uusimaa (Nyland)
 Itä-Uusimaa (Östre Nyland)
 Kanta-Häme (Egentliga Tavastland)
 Päijät-Häme (Päijänne-Tavastland)
 Kymenlaakso (Kymmenedalen)
 Etelä-Karjala (Södra Karelen)

Landshøvdinger 
 1997-2004: Tuula Linnainmaa
 Siden 2004: Anneli Taina

Lenets nedlæggelse 
Den 1. januar 2010 blev Sydfinlands len nedlagt, og lenets almene opgaver blev overtaget af Sydfinlands regionsforvaltning omkring Tavastehus. De specialiserede opgaver blev overtaget af de nyoprettede Erhvervs-, trafik- og miljøcentraler.

Eksterne henvisninger 
 Lensforvaltningen i Sydfinlands len  (finsk/svensk/engelsk)

Finlands len
Akropolis

Akropolis (Græsk acro, Høj, polis, by") betyder bogstaveligt Højeste by. Tidlige bosættere valgte af forsvarsmæssige grunde højt placerede områder. Ofte en bakke med stejle sider. Disse tidlige forsvarsværker blev i mange dele af verden til kernen i store byer, som voksede op på de omkringliggende lavere områder.

Ordet "Akropolis" er oprindeligt græsk og sammenkædes primært med de græske byer (Athen, Argos, Theben og Korinth med  Akrokorinth). Men oprindelsen kan henføres til alle den slags forsvarsværker (Rom, Jerusalem, kelternes Bratislava, adskillige i Lilleasien og Castle Hill ved Edinburgh). 

Det bedst kendte eksempel er Akropolis, Athen, som pga. sin historiske betydning og de berømte bygninger her, er kendt som bare "Akropolis".

Pga. dens klassiske græsk-romerske stil er ruinerne af Mission San Juan Capistrano's "Great Stone Church" (i Californien)  kendt som den "Amerikanske Akropolis". 

Akropolis er i dag en af verdens mest kendte ruiner. I gamle dage var Akropolis en landsby og ikke en kæmpe ruin. Landsbyen hed Thegos. Den lå i hovedstaden Athen. Grunden til at der ligger en landsby i en by er, at nogen fra Athen ville bo for sig selv.

Rundt omkring i verden er der opstået andre navne for den slags højtliggende forsvarsværker, som ofte har en naturlig god beliggenhed: citadel eller Alcazar. I det centrale Italien samler mange små landsbyer sig stadig om foden af en befæstet bebyggelse kendt som "La Rocca".

Ordet "Akropolis" bruges også om det centrale kompleks af overlappende konstruktioner, som plazaer og pyramider i mange Maya-byer som Tikal og Copán.

Akropolis var effektive forsvarsværker for de gamle grækere, da de var næsten uindtagelige. Akropolis i Athen havde også andre fordele fx ly og ferskvandskilder. Det var også et religiøst samlingspunkt med avanceret arkitektur og centrum for religion. Denne fantastiske geologiske konstruktion gav fordele i mange år. 

Grækenlands historie
Vestfinlands len

Vestfinlands len (finsk: Länsi-Suomen lääni, svensk: Västra Finlands län) var et finsk len, som blev dannet ved lensreformen i 1997 ved sammenlægning af de tidligere Keski-Suomi len, Turku ja Pori len, Vaasa len samt den nordlige del af Häme len. Lensbestyrelsen var placeret i byen Åbo, og Rauno Saari var landshøvding.

 Areal: 74.185 km².
 Indbyggere: 1.839.581 (2002)

Lenet omfatter følgende landskaber (svenske navne i parentes):
 Etelä-Pohjanmaa (Södra Österbotten)
 Pohjanmaa (Österbotten)
 Pirkanmaa (Birkaland)
 Satakunta (Satakunda)
 Keski-Pohjanmaa (Mellersta Österbotten)
 Keski-Suomi (Mellersta Finland)
 Varsinais-Suomi (Egentliga Finland)

Største byer i Vestfinlands len:
 Tampere (Tammerfors), Turku (Åbo), Jyväskylä, Pori (Björneborg), Vaasa (Vasa), Kokkola (Karleby), Seinäjoki (Östermyra) og Kauhajoki.

Lenets nedlæggelse 
Den 1. januar 2010 blev Vestfinlands len nedlagt, og lenets almene opgaver blev delt mellem Sydvestfinlands regionsforvaltning omkring Åbo i syd og Vest og Indre Finlands regionsforvaltning omkring Vasa i nord. De specialiserede opgaver blev overtaget af de nyoprettede Erhvervs-, trafik- og miljøcentraler.

Eksterne henvisninger 
 Lensforvaltningen i Vestfinlands len  (finsk/svensk/engelsk)

Finlands len
Etableret i 1997
Uggeløse Kirke

Uggeløse Kirke er opført omkring 1150 på et af de højeste punkter på Sjælland. Kirkeskibet er af rå og kløvede kampesten med hjørnekvadre af frådsten.

Kirken gennemgik en større ombygning sidst i 1330'erne, hvor der bl.a. blev indsat et lektorium i kirken. Lektoriet var en slags tømret pulpitur, som adskilte menigheden fra præsteskabet i koret, og som dannede baggrund for menighedens alter, mens højalteret i koret var lukket inde og skjult for menigheden. Lektoriet antages at være brudt ned efter reformationen 1536.

Uggeløse Kirke blev testamenteret til Esrum Kloster i 1337 af Fru Ingefred af Galløse (Ganløse), og antagelig er lektoriet et udtryk for, at et større antal munke fra Esrum har gjort tjeneste i kirken.

Ved en ombygning i 1841 forsvandt altertavlen fra 1597 og prædikestolen fra 1629. Men den originale døbefont findes stadig i kirken.

Kirkeskibet 

Kirkeskibet er en model af Skoleskibet Danmark, 3 master fuldskib. Modellen er bygget i 1950 af Jens Hansen, Esbjerg, og doneret til kirken af fru Randlov. I 1955 blev det renoveret af maler Ove Andersen i Slagelse.

Eksterne kilder og henvisninger 

 Uggeløse Kirke hos KortTilKirken.dk
 Uggeløse Kirke hos danmarkskirker.natmus.dk (Danmarks Kirker, Nationalmuseet)

Kirker i Allerød Kommune
Kirker i Helsingør Stift
Kirker i Frederiksborg Amt
Lynge (Allerød Kommune)
"Weird Al" Yankovic's Greatest Hits

"Weird Al" Yankovic's Greatest Hits er en opsamlingsplade af "Weird Al" Yankovic som indeholder de bedst kendte sange fra hans første fem studiealbum.

Spor 
 "Fat" – 3:55
 "Eat It" – 3:19
 "Like A Surgeon" – 3:29
 "Ricky" – 2:35
 "Addicted To Spuds" – 3:46
 "Living With A Hernia" – 3:18
 "Dare to Be Stupid" – 3:24
 "Lasagna" – 2:45
 "I Lost on Jeopardy" – 3:26
 "One More Minute" – 4:02

Weird Al Yankovic's Greatest Hits
Weird Al-album
Kollision mellem rangertræk og regionaltog. Næstved

Kollision mellem rangertræk og regionaltog. Næstved. 18. januar 1993

Under rangering på Næstved station påkørte et rangerende godstog en sporstopper i sydenden af stationen omkring kl. 05.40. Da kørslen fortsatte afsporedes og væltede en række af de bageste vogne ud over hovedsporene. Her blev de ramt af et sydfra indkørende regionaltog med ca. 100 km/t. De 4 forreste vogne – herunder styrevognen – afsporedes.

Rangertrækket bestod af 9 tomme, åbne godsvogne – fladvogne – der blev skubbet af et My-lokomotiv. Rangerlederen var placeret på en af de forreste vogne i køreretningen og havde kontakt med lokomotivføreren via radio med kontroltone.

Blandt andet fordi rangerlederen omkom ved kollisionen, var det ikke muligt at fastslå ulykkesårsagen med sikkerhed. Det kunne dog konstateres, at rangerlederens kontakt med lokomotivføreren foregik med radio der ikke kunne udsende den krævede kontroltone og derfor ikke måtte anvendes til rangering, samt at belysningen over rangerområdet var defekt.

Ved kollisionen omkom en passager i regionaltoget og rangertrækkets rangerleder. Ni personer blev kvæstet, heraf to alvorligt.

Jernbaneulykker i Danmark
Transport i Næstved
Begivenheder i 1993
Rikke Louise Andersson

Rikke Louise Andersson (født 13. marts 1972 i København) er en dansk skuespillerinde.

Hun har gøglet og spillet teater, fra hun var ganske lille, bl.a. i børneteatertruppen Gawenda.
Som 12-årig blev hun headhuntet af Anette Pilmark til at medvirke i tv-serien Ludo.
Hun har også medvirket i serierne TAXA, Strisser på Samsø og Anna Pihl.

Rollen som luderen Joyce i Nattevagten indbragte hende Bodilprisen for bedste kvindelige birolle i 1995.

Film

Spillefilm

Serier

Kilder / eksterne henvisninger 

 

Personer fra København
Skuespillere fra Danmark
Bodilprisen for bedste kvindelige birolle
Robertprisen for årets kvindelige birolle
Chingon

Chingon (Engelsk: badass) er et mexikansk rockgruppe bosat i Austin, Texas og startet af filminstruktøren Robert Rodriguez med formål at indspille sange til hans film fra 2003, Once Upon a Time in Mexico.

Chingon har blandt andet bidraget med deres sang "Malagueña Salerosa" til Quentin Tarantinos Kill Bill: Volume 2 — som Rodriguez desuden indspillede — og en live optræden af bandet var inkluderet på dvd-udgaven af filmen.

Medlemmer 
 Robert Rodriguez – guitar
 Alex Ruiz – vokal
 Mark del Castillo – guitar, vokal
 Rick del Castillo – guitar, vokal
 Albert Besteiro – basguitar
 Carmelo Torres – percussion
 Mike Zeoli – trommer
Når de spiller uden Robert Rodriguez, kaldes bandet Del Castillo.

Gæsteoptrædener tæller:
 Patricia Vonne (Rodriguez' søster der var med til at skrive og opføre "Severina")
 Salma Hayek (med på "Siente Mi Amor")
 Tito Larriva (skrev og optrådte med "Alacran y Pistolero")
 Nataly Pena

Diskografi

Album 
Mexican Spaghetti Western (2004)

Soundtrack-optræden 
Once Upon a Time in Mexico (2003)
Mexico and Mariachis (2004)
Kill Bill Volume 2 (2004)
Grindhouse: Planet Terror (2007)
Hell Ride (2008)
Machete (2010)

Rockgrupper fra Mexico
Musikgrupper fra 2003
Madrigal

En madrigal er et flerstemmigt vokalstykke på italiensk, engelsk, tysk eller fransk med verdsligt indhold. Der findes to slags madrigaler, der kun har lidt tilfælles udover navnet: Trecento-madrigalen fra det 14. århundrede og madrigalen fra det 16. og 17. århundrede.

Det findes flere teorier om oprindelsen til navnet madrigal:
materialis – verdslig
matricalis – på modersmål, dvs. italiensk
mandrialis – tilhører hjorden, teksten har ofte et pastoralt indhold

Trecento-madrigalen 
Trecento-madrigalen stammer fra midten af det 14. århundrede. Her handler den ofte om kærlighed eller erotisk tema, og også om naturen. Teksten er enkelt opbygget af terzetti, vers med tre linjer, og coppia, ritornell (refræn) med to linjer. Melodien følger teksten, først i perioden tostemt, senere trestemt, med en svært virtuos og koloraturagtig overstemme og enkel støttende understemme. I terzettien begynder og slutter hver linje med en melisme – en lang melodi på en enkelt stavelse. Terzettien havde hele tiden samme melodi, coppiaen stadig en ny melodi, gerne i en danseagtig tre-takt og væsentlig kortere end terzettien.

Digtere: Petrarca, Boccaccio og andre
Komponister: Jacopo da Bologna, Piero da Firenze, Francesco Landini

Musikgenrer
Østfinlands len

Østfinlands len (finsk: Itä-Suomen lääni, svensk: Östra Finlands län) var et finsk len fra 1997 til og med 2009. Lenet blev dannet ved lensreformen i 1997 ved sammenlægning af de tidligere Kuopio len, Mikkeli len og Nordkarelens len. Sammen med de øvrige fem len blev Østfinlands len nedlagt med udgangen af 2009.

Lenet omfattede et område på 48.727 km² og havde ved nedlæggelsen 569.832 indbyggere. Lensbestyrelsen var placeret i byen Mikkeli. Lenet omfattede følgende landskaber (svenske navne i parentes):
 Pohjois-Karjala (Norra Karelen)
 Pohjois-Savo (Norra Savolax)
 Etelä-Savo (Södra Savolax)

De største byer i Østfinlands len var:
 Kuopio, Joensuu, Mikkeli (S:t Michel), Savonlinna (Nyslott) og Varkaus.

Referencer

Eksterne henvisninger 
 Lensforvaltningen i Østfinlands len  (finsk/svensk/engelsk)

Finlands len
Etableret i 1997
Ophørt i 2009
Adobe Systems

Adobe Inc. (indtil 3. oktober 2018 Adobe Systems Incorporated) er en amerikansk softwareproducent med hovedsæde i San Jose, Californien, USA.

Adobe blev etableret i december 1982 af Charles Geschke og John Warnock efter at de forlod forsknings- og udviklingsfirmaet Xerox PARC samt opkøbte softwarefirmaet Macromedia i december 2005, herunder rettighederne til Macromedias software.

Omkring 2012 skabte Adobe pakkesamlingen "Creative Cloud", en månedlig betaling for alle Adobes produkter. Denne pakke erstattet Adobes tidligere kendte pakkesamling "Creative Suite", som også kendes som CS pakken.

Mest kendte udvalg af computerprogrammer 
 Adobe Photoshop – billedbehandlingsprogram
 Adobe Photoshop Lightroom – billedbehandlingsprogram
 Adobe Photoshop Elements – billedbehandlingsprogram
 Adobe InDesign – avanceret desktop publishing program
 Adobe Flash (Tidligere Macromedia Flash) – animerings- og præsentationsprogram
 Adobe Dreamweaver (Tidligere Macromedia Dreamweaver) – avanceret programmeringsmiljø
 Adobe Acrobat – program til oprettelse og redigering af PDF-filer
 Adobe Illustrator – tegneprogram.
 Adobe Premiere Pro
 Adobe After Effects

Hele udvalg af computerprogrammer 
Afspillere
 Adobe Flash Player
 Adobe Reader
 Adobe Reader LE
 Adobe Shockwave Player
 Adobe SVG Viewer

Acrobat-familien
 Adobe Acrobat
 Adobe Acrobat Capture
 Adobe Acrobat Connect
 Adobe Acrobat 3D
 Adobe Document Center
 Create Adobe PDF Online
 Adobe Reader

Print publishing
 Adobe Creative Suite
 Adobe FrameMaker
 Macromedia FreeHand
 Adobe Graphics Server
 Adobe Illustrator
 Adobe InCopy
 Adobe InDesign
 Adobe PageMaker
 Adobe PDF JobReady
 Adobe PDF Print Engine
 Adobe Photoshop
 Adobe PostScript

Webdesign, udvikling og publishing
 Adobe Web Bundle
 Adobe Creative Suite
 Adobe Studio
 Adobe Captivate
 Adobe Contribute
 Macromedia Director
 Macromedia Dreamweaver
 Macromedia Fireworks
 Macromedia Flash
 Macromedia FreeHand
 Adobe GoLive
 Macromedia HomeSite
 Adobe Illustrator
 Motif Ad Kit 2
 Adobe Photoshop
 Edge Tools and Services
 PhoneGap

Værktøjer til kommunikation og samarbejde
 Adobe Acrobat
 Macromedia Breeze
 Macromedia FlashPaper
 Adobe Presenter

Nogen af produkterne kan være nævnt to gange pga. kategoriopdelingen.

Ekstern kilde/henvisning 
 Adobe Systems website

Eksterne henvisninger 

Etableret i 1982
 
Selskaber noteret på NASDAQ
Softwarevirksomheder fra USA
Adobe

Adobe er et byggemateriale bestående af lerholdig jord, der laves til mudder og blandes med strå, halm, fyrretræsnåle eller andet og tørres i solen. Materialet bruges i mange forskellige lande og regioner, men primært hvor klimaet er tørt.

Betegnelsen kommer fra spansk, da spanske kolonister i Amerika brugte det om de bygninger af soltørrede lersten, som brugtes af mange indianske folk.

Kilder 

Byggematerialer
René Coty

René-Jules-Gustave Coty (født 20. marts 1882 i Le Havre, død 22. november 1962) var en fransk politiker. Frankrigs præsident fra 1954 til 1959. Anden og sidste præsident under den Fjerde Republik.

René Coty var gennem årene aktiv i flere partier både på højre- og venstrefløjen i fransk politik.

René Cotys præsidentperiode var præget af den politiske ustabilitet, der kendetegnede perioden efter 2. verdenskrig og den begyndende konflikt i Algeriet.

Referencer

Eksterne henvisninger 

Frankrigs præsidenter
Personer fra Le Havre
Slibning af værktøj

At slibe værktøj er en metode til at skærpe alt værktøj med en eller flere ægge, der kan skære, det være sig stemmejern, høvl, sav eller lignende. Der er forskellige metoder, alt efter værktøjet og udstyret, man har.

Hårdt og blødt materiale 
Hårdere skærende jern slibes enten på drejesten, nutildags oftest smergelsten, men almindeligvis på en tør carborundumsten og derefter på en broksten, der vædes med vand eller olie, eller på den hårde arkansassten, hvis hårdhed nærmer sig diamant.

Savklinger, ziehklinger og lignende files.

Drejesten 

Drejesten kan være lavet af gotlandsk sandsten, eller gullandsk sten, der er sandsten der anvendes til slibesten, og som brydes på Gotland, der førhen blev kaldt Gulland. Det mest almindelige er, at stenen hugges ud i cylinderform og tilpasses en aksel, så den kan sættes i et trug som drejesten. I dag er den ikke videre almindelig, men er dog set i funktion hos snedker Frits Seiergaard, der selv hentede den i et stenbrud på Gotland og siden passede den til derhjemme.

En anden form for drejesten er en såkaldt smergelsten, der er en oftest motordrevet, skiveformet rund slibesten. Slibematerialet er her korund, der på forskellig vis er bundet sammen, enten ad keramisk vej, eller ved hjælp af kunstharpiks. Smergelsten forhandles i adskillige kvaliteter og med kornstørrelse fra 8 (meget grov) til 600 (støvfin). Hårdhed og struktur varierer ligeledes.
Smergelsten er i dag ofte monteret på en motor og forsynet med anlæg for værktøjet der skal bearbejdes, og skærme, der forhindrer gnister og slibestøv i at flyve rundt i rummet.

Skuresten 

Til den grovere slibning anvendes en såkaldt skuresten, Carborundumsten, der er en form for kunstig safir/rubin, fremstillet ved ophedning af koks, salt og sand, hvorved der dannes siliciumkarbid, og den anvendes som skuresten til den grove slibning af værktøj. Stenene fås i mange forskellige finheder. Et andet silikat med en lignende anvendelse er kvarts, siliciumoxyd, der findes i fx arkansassten.

Ved at bevæge jernets fas frem og tilbage hen over den grove overlade skabes en råæg, eller vildæg, der på bagsiden af jernet afsætter en grat, der siden må fjernes ved hjælp af strygestenen.

Strygesten 

For at få jernet helt skarpt må æggen glattes helt ud og ruæggen fjernes. Det sker med en hvæssesten, eller strygesten, til tider en belgisk brokke, naturligt lavet af en forholdsvis blød lerstenart, oftest gullig i farven. Den anvendes enten som vand- eller som oliesten. De egentlige brokker er skåret eller hugget ud af større sten og er kun afglattet på én side. Det er næsten ikke længere muligt at fremskaffe ægte belgiske brokker. I stedet laves keramiske udgaver, fremstillet af knust materiale.

Ligkiste 

Det er Laurits Jensen der omtaler denne i Billedskærerbogen. Det er blot en lille æske med låg, en minutiøs kopi af en ligkiste, indeholdende en slibemasse bestående af karborundumpulver eller lignende iblandet talg. – Bruges til skærpning af billedskærerjern.

Kilder 
Jensen, Laurits: Billedskærerbogen, 1986

Værktøj
Træværktøj
Aktivering (arbejdsmarkedsforanstaltning)

Aktivering er en samfundsforanstaltning der har til hensigt at hjælpe ledige dagpengemodtagere og kontanthjælpsmodtagere tilbage på arbejdsmarkedet.

Aktiveringen blandt kontanthjælpsmodtagere foregår i projekter, hvor muligheder for opkvalificering af den enkelte, skal sikre chancen for at få et ordinært ustøttet arbejde på langt sigt. Projekter har omfattet rengøring, sortering af genbrugstøj, græsslåning for pensionister og pakning af materialer. Dette bliver udført for kontanthjælpen uden ekstra indtægtsmulighed.

Der har været flere tilfælde at ulovlig og konkurrenceforvridende aktivering, hvor kontanthjælpsmodtagere udfører almindelig ordinært arbejde for kontanthjælpen. I et tilfælde har pakning af Bodum stempelkander med brug af aktiverede kontanthjælpsmodtagere ført til, at en virksomhed der tidligere udførte arbejdet måtte lukke.

Aktiverede er iht. OECD's retningslinjer ikke talt med i den officielle ledighedsstatistik. På den måde kan ledighedstal sammenlignes imellem landene. Men samtidig giver det ikke et retmæssigt billede af antallet af ledige. Det skyldes at aktiverede står til rådighed for arbejdsmarkedet imens de er i aktivering.

I 2006 forventes aktivering samlet at koste statskassen 14,9 mia. kr. for både dagpenge- og kontanthjælpsområdet.

Aktiveringskurser 

En del af aktiveringen består i Danmark af kursusforløb hos såkaldte "andre aktører", der har til formål at gøre 
ledige mere parate til at søge relevante jobs. Kurserne er ved flere lejligheder blevet kritiseret for at være irrelevante. 

I 2010 blev kurserne beskrevet på bloggen www.dagpengeland.dk, hvor den arbejdsløse akademiker Lau Aaen detaljeret beskrev sine oplevelser hos jobaktiveringsfirmaet Integro A/S. Bloggen vakte stor opsigt, og blev senere udgivet som bog hos Gyldendal og opsat som teaterstykke på Holbæk Teater.

Eksterne henvisninger 

Konservative: Aktivering skaffer ikke folk i arbejde Kilde: 14.9 Mia kr. DR Online d. 7. juli 2006
3F: Fusk med aktivering i 26 kommuner  (3f.dk)

Arbejdsmarkedet i Danmark
Ventrilo

Ventrilo er et VoIP-program, det bliver blandt andet brugt af computerspillere når de spiller i hold.

Eksterne henvisninger 
Ventrilo.com

VoIP programmer
Internet-software til OS X
Internet-software til Windows
Laplands len

Laplands len (finsk: Lapin lääni, svensk: Lapplands län) var et finsk len, som eksisterede i perioden 1938–2009. Lenet blev udskilt fra Oulus len i 1938 og nedlagt som led i lenenes generelle nedlæggelse med udgangen af 2009. 

Lenet var en del af det større geografiske område Lapland, der dækker dele af både Norge, Sverige, Finland og Rusland. Laplands len havde et areal på 9.946 km² og et indbyggertal på 183.775 ved nedlæggelsen. Det var arealmæssigt det største finske len, men det havde den næstmindste befolkning (kun Åland havde færre indbyggere). Lensbestyrelsen var placeret i lenets største by, Rovaniemi.

Lenet omfattede ét landskab (svenskt navn i parentes):
 Lappi (Lappland)

Der var 21 kommuner i lenet, heraf fire bykommuner (markeret med fed skrift) – svensk navn i parentes:

Referencer

Eksterne henvisninger 

Finlands len
Etableret i 1938
Ophørt i 2009
Kontemplation

Kontemplation betegner indenfor mystik og meditation en religiøs praksis hvor den udøvende gennem en koncentreret fordybelse mister bevidstheden om sig selv og retter al opmærksomhed mod målet for fordybelsen.

Indenfor kristendom er målet for meditation Gud, og kontemplation betragtes som en ordløs bøn. Betegnelsen stammer fra latin og bliver i katolicismen brugt i betydningen betragtning, og hentyder til at udøveren bliver i stand til at betragte målet for sin meditation. Formålet med denne tilstand er at lede udøveren over i den mystiske forening, hvor skellet mellem betragteren og målet ophæves.

Kristne udøvere af kontemplation omfatter bl.a. Teresa af Avila, Johannes af Korset, Bernhard af Clairvaux og Thomas Merton.

Spiritualitet
Jessie Rindom

Jessie Helga Rindom (Lauring) (født 4. oktober 1903 i Rostock, død 8. januar 1981 i København) var en dansk skuespillerinde, der debuterede i 1924 på Horsens Teater. 

Sidenhen fik hun roller på Aarhus Teater, Det ny Teater, Apollo Teatret, Odense Teater, Folketeatret, Frederiksberg Teater, Skolescenen og Allé Scenen. I TV kunne hun bl.a. ses i serierne En by i provinsen og Matador, samt julekalenderen Jul og grønne skove fra 1980. Hun var en årrække gift med skuespillerkollegaen Gunnar Lauring, og blev derfor også kendt under navnet Jessie Lauring.

Hun ligger begravet i fællesgraven på Bispebjerg Kirkegård.

Udvalgt filmografi 
 Damen med de lyse handsker – 1942
 Soldaten og Jenny – 1947
 Solstik – 1953
 Kispus – 1956
 Ingen tid til kærtegn – 1957
 Verdens rigeste pige – 1958
 Eventyrrejsen – 1960
 Den rige enke – 1962
 Sømænd og svigermødre - 1962
 Pigen og millionæren – 1965
 Historien om Barbara – 1967
 Nyhavns glade gutter – 1967
 Julefrokosten – 1976
 Undskyld vi er her – 1980
 Næste stop - Paradis – 1980

Tv-serier 
 En by i provinsen - Frk. Berg (afsnit 3; 1977)
 Matador - Enkefru Munk (afsnit 13; 1980)
 Jul og grønne skove - ? (julekalender, 1980)

Referencer

Eksterne links 
 
 
 
 
 

Skuespillere fra Danmark
Luis Herrera

Denne artikel handler om cykelrytteren, for fodboldspilleren af samme navn, se Luis Fernando Herrera

Luis Alberto "Lucho" Herrera (født 4. maj 1961, Colombia) er en tidligere cykelrytter, og var den første colombianer, som vandt en etape i Tour de France. Hans bedste resultat var den samlede sejr i Vuelta a España i 1987, desuden vandt han etapeløbet Dauphiné Libéré i både 1988 og 1991 samt etapeløbet Vuelta a Colombia i 1985, 1986 og 1988.

Mest kendt er Luis Herrera ved at være den ene i blandt kun to, som har vundet bjergtrøjen i alle de tre store etapeløb (Grand Tours), den eneste anden er spanieren Federico Bahamontes.

I 2000 blev Luis Herrera kortvarigt holdt som gidsel af FARC.

Udvalgte resultater 
 1984: Vinder af 17. etape i Tour de France
 1985: Vinder af Bjergtrøjen i Tour de France
 vinder af 11. og 14. etape i Tour de France
 1987: Samlet vinder af Vuelta a España, samt vinder af bjergtrøjen.
 Vinder af Bjergtrøjen i Tour de France, samt nr. 5 i det samlede klassement.
 1988: Samlet vinder af Dauphiné Libéré
 Samlet nr. 6 i Tour de France
 1989: Vinder af bjergtrøjen i Giro d'Italia
 1991: Samlet vinder af Dauphiné Libéré
 Vinder af bjergtrøjen i Vuelta a España

Eksterne henvisninger

Mandlige cykelryttere fra Colombia
Vuelta a España-vindere